મીડિયાએ પક્ષની રાજનીતિના સંદર્ભમાં કાર્યવાહીને દર્શાવી જેમાં 2019ની લોકસભાની ચૂંટણીમાં કોંગ્રેસ પક્ષ સાથે સ્પષ્ટ “સમજુતિ” કે “મતદાર ગઠબંધન”ને ટેકો આપતા પક્ષના મહામંત્રી સીતારામ યેચૂરીએ ભૂતપૂર્વ મહામંત્રી પ્રકાશ કરાતની આગેવાનીવાળા પ્રતિસ્પર્ધી જૂથ વિરૂદ્ધ દલીલ કરી હતી. કરાતનું જુથ કોઈ પક્ષ સાથે કોઇ સમજૂતી કે જોડાણ કરવાના વિરોધમાં છે. આમ કરાત મીડિયાની દ્રષ્ટિએ "કોંગ્રેસ વિરોધી" જૂથના નેતા તરીકેની ભૂમિકા ભજવી રહ્યા છે. આ હકીકત નથી. હકીકત એ છે કે કરાત માત્ર કોંગ્રેસ પક્ષ સાથે પૂર્વ-ચૂંટણી જોડાણ અથવા સમજૂતીની વિરુદ્ધ છે. નિશ્ચિતપણે, તેઓ ચૂંટણી પછી કોંગ્રેસ સાથે સંભવિત જોડાણ માટે ખુલ્લા રહેશે, 2004ની ચૂંટણી પછીની સ્થિતિમાં કોંગ્રેસ સાથે જોડાણ કર્યુ ત્યારે તેઓ સીપીઆઇ(એમ)ના મહાસચિવ હતા. વાસ્તવમાં, કરાત દરેક મતવિસ્તારમાં ભાજપના ઉમેદવાર અને તેના સાથી પક્ષોને હરાવવા માટે જે કોઈ વિરોધ પક્ષના ઉમેદવારને ટેકો આપવો ઘટે તેને આપવાના સંદર્ભમાં ફ્લેક્સિબલ લાગે છે. વાસ્તવમાં, અગાઉ કેન્દ્રીય સમિતિએ આ સિદ્ધાંતને અમલમાં મૂક્યો હતો, 12 મેના રોજ યોજાનારી કર્ણાટક વિધાનસભાની ચૂંટણીઓમાં મતદાતાઓને અપીલ કરી છે કે જે પણ ઉમેદવાર ભાજપ અને તેના સાથી પક્ષના ઉમેદવારને હરાવવાની સૌથી વધુ શક્યતા ધરાવતો હોય તેને મત આપવો.